Valke klim tot derde plek met sege oor OPDavid Philander – driekuns. (Foto: YouTube) Die Valke is in die derde plek op die Curriebeker se Eerste Liga se punteleer ná sy oorwinning Saterdag op Despatch oor die Oostelike Provinsie. Die Oos-Kapenaars het in die tweede helfte beter gevaar, en die besoekers het op die ou end met 29-17 gewen nadat hulle rustyd reeds met 24-10 voor was. Op Wellington het Boland oortuigend met die Suid-Westelike Distrikte afgereken. Die tuisspan het sewe drieë teen twee gedruk, en met 48-20 gewen nadat hy rustyd reeds 17-10 voor was. Dit het die Arende van die derde na die vyfde plek laat tuimel, maar die Wynboere bly onveranderd in die vierde plek. In Oos-Londen het die Grens die Welwitschias verbygesteek deur die Namibiërs naelskraap met 26-25 te klop (rustyd 7-7). Die Namibiese toetsvleuel David Philander het al drie die besoekende span se drieë gedruk. OP 17 (10) – Drieë: Josh Kota, Spu Msutwana (2). Doelskop: Luvs Claassen. Valke 29 (24) – Drieë: Shane Kirkwood, Ernst Ladendorf, Christiaan Rust, Don Mlondobozi, Coert Cronjé. Boland 48 (17) – Drieë: Clinton Theron, Zandré Jordaan, Elgar Watts, Sergio Torrens, Charles Mayeza (2), Gerrit van Wyk. Doelskoppe: Elgar Watts (3), Adriaan Carelse (2). Strafdoel: Adriaan Carelse. SWD 20 (10) – Drieë: Marquit September, Wilneth Engelbrecht. Doelskoppe: Leighton Eksteen (2). Strafdoele: Leighton Eksteen (2). Grens 26 (7) – Drieë: Soso Xakalashe, S’bu Ncanywe, Sethu Tom, Athenkosi Manetsa. Doelskoppe: Bangi Kobese (3). Welwitschias 25 (7) – Drieë: David Philander (3). Doelskoppe: Macho Prinsloo (2). Strafdoele: Macho Prinsloo (2). Griffons 30, Luiperds 24, Valke 21, Boland 19, SWD 17, Grens 14, Welwitscias 12, OP 4.